TUV gekeurde 2A lader. 2,2 m Oplaadkabel en thuislader snoer met stekker geschikt voor: Lenovo tablet. o.a. Yoga- Tab 2 8", Tab 2 10", Tab 2 Pro, Tab 8 B6000, Tab 10, Tab 10 HD + Plus - OneOne
2A lader TUV gekeurd 2,2 m Oplaadkabel en oplader adapter met stekker. Past ook op Lenovo tablet.
2A lader TUV gekeurd 2,2 m Oplaadkabel en oplader adapter met stekker. Past ook op Lenovo tablet. €23,95 Ondanks hofbevel is Bloemfonteiners sonder water | Netwerk24
Deur Marietjie Gericke 08 September 2019 13:57
Slegs dae nadat die hooggeregshof in Bloemfontein beslis het dat die stad se watertoevoer nie tot net 30% van die normale toevoer verminder mag word nie, was ’n groot deel van die stad se inwoners Sondagoggend waterloos.
Rossouw Botes, DA-raadslid belas met watersake.Foto: Marietjie Gericke
Bloemwater, die waterraad van die Mangaung-metro, het Sondag waterlewering na die metro-gebied tot slegs 30% verminder omdat die metro nie sy maandelikse rekening betaal het nie en boonop honderdmiljoene rande skuld, sê Rossouw Botes, DA-raadslid van die metro.
Hy sê hy het by Bloemwater verneem dat daar teen Donderdag se hofbeslissing geappelleer is.
Botes sê hy kry nie vir adv. Tankiso Mea, Mangaung se stadsbestuurder, en sy hoofamptenare wat met water werk in die hande nie.
Bloemwater sê in ’n brief aan die nasionale tesourie die metro het hom op 30 Junie R449,6 miljoen geskuld, sê Botes.
Einde Julie se waterrekening moes voor Saterdag 7 September betaal gewees het, maar dit het nie gebeur nie.
Die metro het Vrydag net R14,6 miljoen van die ou skuld betaal en nie sy jongste waterrekening nie.
Botes sê hy het Sondagoggend sy hande vol gehad soos wat inwoners wat sonder water begin raak het, hom gekontak het.
Die hooggeregshof het Donderdag beslis dat Bloemwater nie die krane na die metro mag toedraai nie alvorens die partye hul geskil oor wat presies die metro se skuld beloop, opgelos het.
Lees ook: Bloem se krane moet oop bly, sê hof
Botes sê die feit dat waterlewering na die metro tot 30% verminder is, beteken dat die suidelike gebiede van Bloemfontein, asook Wepener en Dewetsdorp – wat ook hul water van Bloemwater af ontvang – geraak gaan word.
Botes sê die boonste gedeeltes van Pellissier het Sondagoggend reeds nie water gehad nie.
Qondile Khedama, hoofbestuurder: kommunikasie van die Mangaung-metro.Foto: Argief
Die Brandkop-reservoir in Pellissier was Sondagoggend maar 47% vol, sê Botes. Brandkop is die hoofreservoir van die water wat die metro van die Welbedachtdam kry. Dié dam verskaf 70% van die metro se water en bedien die middestad en die suidelike gebiede van die metro.
Botes sê hy wou Sondag watertenks probeer reël met metro-personeellede vir diegene wie se water begin opraak, “maar kon niemand in die hande kry nie”.
Hy sê sover hy weet het Lindiwe Sisulu, nasionale minister van waterwese, sanitasie en infrastruktuur, wat beloof het om die metro te besoek om die waterdispuut te help oplos, ook nog nie die stad besoek nie.
Olly Mlamleli, uitvoerende burgemeester, stem nie saam dat R449 miljoen einde Junie aan Bloemwater verskuldig was nie.
Qondile Khedama, hoofbestuurder: kommunikasie het Sondagoggend gesê hy is bewus daarvan dat inwoners in veral Pellissier, maar ook elders in Bloemfontein, waterprobleme ondervind. Ook hy het nie daarin geslaag om die stadsbestuurder in die hande te kry nie, het hy net ná 12:00 gesê.
Kido Thoabala, woordvoerder van Bloemwater, is verskeie kere om kommentaar gebel, maar het nie haar telefoon beantwoord nie.
Meer oor: Bloemwater | Qondile Khedama | Rossouw Botes | Bloemfontein | Water
Krane by Bfn-skole moet weer oop, gelas hof